pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ จับมือเครือข่ายพันธมิตร จัดงานสัปดาห์ธุรกิจกับสิทธิมนุษยชน 2021 ครั้งที่ 5 หวังลดความเหลื่อมล้ำ-ละเมิดสิทธิในภาคธุรกิจอย่างยั่งยืน
วันอังคารที่ 1 มิถุนายน 2564
กระทรวงยุติธรรม โดยกรมคุ้มครองสิทธิฯ จับมือเครือข่ายพันธมิตร จัดงานสัปดาห์ธุรกิจกับสิทธิมนุษยชน 2021 ครั้งที่ 5 หวังลดความเหลื่อมล้ํา-ละเมิดสิทธิในภาคธุรกิจอย่างยั่งยืน
กระทรวงยุติธรรม โดยกรมคุ้มครองสิทธิฯ จับมือเครือข่ายพันธมิตร จัดงานสัปดาห์ธุรกิจกับสิทธิมนุษยชน 2021 ครั้งที่ 5 เพื่อให้ทุกภาคส่วนได้ร่วมมือร่วมใจกันจัดกิจกรรมเน้นการสร้างความตระหนักรู้ในเรื่องธุรกิจกับสิทธิมนุษยชน
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายส่งเสริมการดําเนินงานและสร้างความตระหนักรู้ในเรื่องธุรกิจกับสิทธิมนุษยชน โดยกรมคุ้มครองสิทธิและเสรีภาพ จึงได้จัดงานสัปดาห์ธุรกิจกับสิทธิมนุษยชน (Bangkok Business and Human Rights Week : BBHR Week 2021) ซึ่งปีนี้เป็นปีที่ 5 ที่ได้ดําเนินการมาอย่างต่อเนื่องทุกปีตั้งแต่ปี 2560 โดยกรมคุ้มครองสิทธิและเสรีภาพ ได้จับมือกับโครงการพัฒนาแห่งสหประชาชาติ (United Nations Development Programme) สมาคมเครือข่ายโกลบอลคอมแพ็กแห่งประเทศไทย (Global Compact Network Thailand) และผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน (Thai Representative to ASEAN Intergovernmental Commission on Human Rights) เพื่อให้ทุกภาคส่วนได้ร่วมมือร่วมใจกันจัดกิจกรรมเน้นการสร้างความตระหนักรู้ในเรื่องธุรกิจกับสิทธิมนุษยชน ผ่านการดําเนินธุรกิจอย่างมีความรับผิดชอบ ซึ่งมีกลุ่มเป้าหมายผู้แทนจากภาคส่วนต่าง ๆ ในเอเชีย-แปซิฟิก รวมถึงภาครัฐ รัฐวิสาหกิจ ภาคธุรกิจ ภาคประชาสังคม นักวิชาการ และประชาชน ที่สนใจเข้าร่วมมากกว่า 3,000 คน
โดยกิจกรรมในปีนี้จะจัดในรูปแบบออนไลน์ ซึ่งได้รับเกียรติจากสมาพันธรัฐสวิสและศูนย์อาเซียนเพื่อการหารือและการศึกษาวิจัยด้านการพัฒนาที่ยั่งยืน ร่วมเป็นเจ้าภาพ โดยมี 2 กิจกรรม คือ 1. The ASEAN - Swiss Forum on SDG 12 (Responsible Consumption and Production) and Business & Human Rights: A Peer- Learning Event (กําหนดจัดวันที่ 31 พฤษภาคม 2564) และ 2. The United Nations Responsible Business and Human Rights Forum – New Decade of Action? (RBHR Forum 2021) (กําหนดจัดวันที่ 1-4 มิถุนายน 2564) สําหรับผู้ที่สนใจเข้าร่วมสัปดาห์ธุรกิจกับสิทธิมนุษยชน ประจําปี 2564 Bangkok Business & Human Rights Week 2021- BBHR WEEK สามารถลงทะเบียนได้ที่ https://www.rbhrforum.com พร้อมบริการล่ามแปลภาษาอาเซียน10 ภาษา
นายเรืองศักดิ์ เปิดเผยอีกว่า ประเทศไทยต้องผลักดันให้เกิดการดําเนินการที่มีประสิทธิภาพมากยิ่งขึ้น เช่น การสร้างความรู้ความเข้าใจแก่ SMEs เกี่ยวกับการประกอบธุรกิจอย่างมีความรับผิดชอบ การสร้างกลไกหรือหน่วยงานเพื่อติดตามตรวจสอบการลงทุนของธุรกิจสัญชาติไทยในต่างประเทศ และที่สําคัญต้องมีการสร้างความรู้สึกเป็นเจ้าของร่วมกันเกี่ยวกับประเด็นด้านธุรกิจกับสิทธิมนุษยชนระหว่างภาครัฐ รัฐวิสาหกิจ ภาคธุรกิจ ภาคประชาสังคม และประชาชน และยิ่งในปัจจุบันที่มีการแพร่ระบาดของเชื้อโควิด จนส่งผลกระทบต่อสังคมในวงกว้าง เพิ่มอัตราการว่างงาน และปัญหาความยากจน ดังนั้น ทุกภาคส่วนจึงต้องร่วมมือกันเพื่อประกันว่าจะเกิดการเคารพสิทธิมนุษชนในการประกอบธุรกิจ ตลอดจนปฏิบัติตามเป้าหมายการพัฒนาอย่างยั่งยืนเพื่อลดผลกระทบด้านเศรษฐกิจและสังคมที่เกิดจากเชื้อไวรัสนี้ และทําให้สังคมกลับมาเข้มแข็งอีกครั้งโดยเร็ว
รัฐบาลไทย-ข่าวทำเนียบรัฐบาล-“อนุทิน” เผย สธ.ลงนามจองซื้อวัคซีนไฟเซอร์แล้ว ผู้ผลิตเตรียมยื่นขึ้นทะเบียน
วันพฤหัสบดีที่ 10 มิถุนายน 2564
“อนุทิน” เผย สธ.ลงนามจองซื้อวัคซีนไฟเซอร์แล้ว ผู้ผลิตเตรียมยื่นขึ้นทะเบียน
รองนายกรัฐมนตรีและรัฐมนตรีว่าการกระทรวงสาธารณสุข เผยได้ลงนามจองซื้อวัคซีนไฟเซอร์แล้ว ผู้ผลิตเตรียมยื่นขึ้นทะเบียนกับ อย.ต่อไป ยืนยันประเทศไทยไม่ขาดวัคซีน มีการทยอยส่งมอบตามแผน พร้อมจัดหาวัคซีนเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข เผยได้ลงนามจองซื้อวัคซีนไฟเซอร์แล้ว ผู้ผลิตเตรียมยื่นขึ้นทะเบียนกับ อย.ต่อไป ยืนยันประเทศไทยไม่ขาดวัคซีน มีการทยอยส่งมอบตามแผน พร้อมจัดหาวัคซีนเพิ่ม
วันนี้ (10 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า รัฐบาลไทยมีการเจรจาจัดหาวัคซีนโควิด 19 เพิ่มเติมกับทุกบริษัท ล่าสุดวันนี้อธิบดีกรมควบคุมโรคได้ลงนามเอกสารสัญญาจองซื้อวัคซีนกับไฟเซอร์แล้ว หลังจากนั้นจะทําบันทึกความตกลงการจัดซื้อวัคซีน โดยจะมีการกําหนดเรื่องของราคา และเงื่อนไข ภายใน 4 สัปดาห์ ซึ่งจากนี้ทางไฟเซอร์จะต้องส่งเอกสารผ่านระบบE-Submission เพื่อยื่นขึ้นทะเบียนวัคซีนกับทางสํานักงานคณะกรรมการอาหารและยา (อย.) ส่วนวัคซีนของจอห์นสัน แอนด์ จอห์นสันนั้น เอกสารสัญญาทางสํานักงานอัยการสูงสุดพิจารณากลับมาแล้ว อยู่ระหว่างบริษัทผู้ผลิตที่สหรัฐอเมริกาตอบกลับมา หากทุกอย่างเรียบร้อยจะมีการจัดซื้อวัคซีนของไฟเซอร์ 20 ล้านโดส และจอห์นสัน แอนด์ จอห์นสัน 5 ล้านโดส ภายในปี 2564
ทั้งนี้ กระทรวงสาธารณสุขได้จัดหาวัคซีนมาให้แก่ประชาชนอย่างต่อเนื่อง จากทั้งผู้ผลิตวัคซีนรายใหม่ รูปแบบ และเทคโนโลยีใหม่ ส่วนการฉีดวัคซีนโควิดกระตุ้นทุกปีหรือไม่ ขณะนี้ยังไม่มีผลทางวิชาการที่ชัดเจนถึงระยะเวลาของประสิทธิผลวัคซีน จึงควรมีการฉีดซ้ําเช่นเดียวกับวัคซีนไข้หวัดใหญ่ที่ต้องฉีดกระตุ้นทุกปี ส่วนจะฉีดกี่เข็มขึ้นกับผลการศึกษา และข้อบ่งชี้การใช้ของวัคซีนแต่ละชนิดที่นําเข้ามาใช้ หากมีแบบเข็มเดียวก็ฉีด
เพียงเข็มเดียว เป็นต้น
“ตั้งแต่เริ่มฉีดวัคซีนโควิด 19 เมื่อวันที่ 28 กุมภาพันธ์จนถึงสิ้นเดือนมิถุนายน เราจะมีคนฉีดวัคซีนรวมกว่า 10 ล้านคน และจะฉีดต่อเนื่องให้ประชาชนจนถึงสิ้นปี ยืนยันว่าประเทศไทยไม่มีคําว่าขาดวัคซีน เนื่องจากมีทั้งวัคซีนของแอสตร้าเซนเนก้าและซิโนแวคทยอยส่งมอบ โดยสัปดาห์หน้าจะมีวัคซีนแอสตร้าเซนเนก้าส่งให้ตามที่กําหนดและส่งมอบจนครบ รวมถึงอีกประมาณ 3 เดือนคาดว่าจะมีวัคซีนของผู้ผลิตรายอื่นๆ ที่เซ็นสัญญาทยอยส่งมาสิ่งสําคัญคือการบริหารจัดการการฉีดวัคซีนให้เหมาะสมกับจํานวนที่มี เพื่อให้มีวัคซีนฉีดอย่างต่อเนื่อง ไม่เกิดการหยุดชะงักหรือรอวัคซีนในช่วงจัดส่งที่อาจทําให้เกิดความกังวลใจกันได้” นายอนุทินกล่าว
****************************** 10 มิถุนายน 2564
รัฐบาลไทย-ข่าวทำเนียบรัฐบาล-อนุทิน รับมอบเงินบริจาค เวชภัณฑ์ทางการแพทย์ อาหารสำเร็จรูป สนับสนุนสู้โควิด 19
วันพฤหัสบดีที่ 10 มิถุนายน 2564
อนุทิน รับมอบเงินบริจาค เวชภัณฑ์ทางการแพทย์ อาหารสําเร็จรูป สนับสนุนสู้โควิด 19
กระทรวงสาธารณสุข รับมอบเงินบริจาค เวชภัณฑ์ทางการแพทย์ อาหารสําเร็จรูป เครื่องอุปโภคบริโภค สนับสนุนการดูแลรักษาผู้ป่วยโรคโควิด 19 เป็นขวัญกําลังใจบุคลากรทางการแพทย์
บ่ายวันนี้ (10 มิถุนายน 2564) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข รับมอบเงินและสิ่งของบริจาค จากประชาชน หน่วยงานภาครัฐและภาคเอกชน จํานวน 6 คณะ
นายอนุทินกล่าวว่า ในนามรัฐบาล และกระทรวงสาธารณสุข ขอขอบคุณทุกคณะที่สนับสนุนภารกิจของกระทรวงสาธารณสุขในการต่อสู้ ควบคุม รักษาโรคโควิด19 เป็นการส่งมอบกําลังใจให้คนทํางานที่ทุ่มเทปฏิบัติหน้าที่อย่างเต็มที่ ทําให้รู้สึกว่าได้รับการดูแลและความใส่ใจ สิ่งของต่างๆ ที่นํามามีประโยชน์ โดยกระทรวงสาธารณสุขจะส่งสิ่งของต่างๆ ไปยังมือผู้ใช้ปลายทางโดยเร็วที่สุด
สําหรับสิ่งของบริจาค ประกอบด้วย1.นมถั่วเหลือง ตราซังซัง 2,000,000 กล่อง มูลค่า 20,000,000 บาท จาก คุณสาธิตา จิรพัฒนกุล ผู้ช่วยกรรมการผู้อํานวยการ บริษัท แลคตาซอย จํากัด 2.ผลิตภัณฑ์อาบน้ํา บํารุงผิว และเครื่องหอม จํานวน 1,200 ชุด มูลค่า 625,000 บาท จาก คุณฐิติพัฒน์ ศุภภัทรานนท์ บริษัทธัญ-ออริซ่า จํากัด (Thann) 3. แอลกอฮอล์ ขนาด 18 ลิตร จํานวน 200 ถัง และขนาด 60 ซีซี จํานวน 6,000 ขวด มอบให้ โรงพยาบาลพระนั่งเกล้า กรมการแพทย์ รพ.รามาธิบดี และกรมควบคุมโรค พร้อมมอบเงินบริจาค 50,000 บาท ให้กับสถาบันมะเร็งแห่งชาติ จากกรมสรรพสามิต นําโดย นายลวรรณ แสงสนิท อธิบดีกรมสรรพสามิต นายสัญชัย ชาสมบัติ ผู้อํานวยการองค์การสุรา และดร.ภูมิจิตต์ พงษ์พันธุ์งาม ผู้อํานวยการโรงงานไพ่ 4.เงินบริจาค 400,000 บาท มอบให้สถาบันโรคทรวงอก, โรงพยาบาลศรีธัญญา, โรงพยาบาลวังน้อย และโรงพยาบาลพระนครศรีอยุธยา โรงพยาบาลละ 1 แสนบาท จาก ดร.ณัฏฐญา พัฒนะวาณิชนันนท์ อดีตที่ปรึกษากระทรวงสาธารณสุข 5.อาหารสําเร็จรูป โครงการ “CPF ส่งอาหารจากใจ ร่วมต้านภัยโควิด 19” จากนายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ให้แก่บุคลากรทางการแพทย์ และ6.สินค้าอุปโภคบริโภค ภายใต้แบรนด์คนอร์ ลักส์ และวาสลีน จํานวน 357,000 ชิ้น มูลค่ารวม 11,008,536 บาท จาก Mr. Robert Candelino CEO บริษัท ยูนิลีเวอร์ ประเทศไทย
******************** 10 มิถุนายน 2564
รัฐบาลไทย-ข่าวทำเนียบรัฐบาล-Thailand adopts 2021 Political Declaration on HIV and AIDS
วันพฤหัสบดีที่ 10 มิถุนายน 2564
Thailand adopts 2021 Political Declaration on HIV and AIDS
Thailand adopts 2021 Political Declaration on HIV and AIDS
June 9, 2021, at 04.30 hrs (15.30 hrs of June 8, 2021, New York local time), at the Headquarters of the United Nations (UN), USA, Prime Minister and Defense Minister Gen. Prayut Chan-o-cha delivered a keynote address via a teleconference at the UN High-Level Meeting (HLM) on HIV/AIDS. Government Spokesperson Anucha Burapachaisri disclosed gist as follows:
The Prime Minister believed that the meeting would be a good opportunity to engage all sectors in reviewing and taking forward the 2019 Political Declaration on HIV and AIDS, as well as adopting the new Political Declaration and seeking new approaches to cope with the challenge and achieve UN SDG on ending HIV by 2030. At present, the spread of COVID-19 has greatly impacted economies and people across the globe, and has set back gains in the HIV response. People living with HIV and AIDS have become more vulnerable, leading to an increasing disparity situation. The Prime Minister has, therefore, proposed 3 points of view to expedite related undertakings at both national and international levels:
Rapidly scale‐up innovation and expand coverage. Deliver services based on new technology and innovation, and offer user-friendly preventive package available to all in need, especially young people and target groups. Universal health coverage is very important to providing inclusive services.
Promote strong political will in taking a whole-of‐society approach to ending disparity, stigma, and discrimination. This is very important to reduce obstacles in getting access to preventive services and treatment.
Promote community engagement as key to advancing an effective response. All sectors should be engaged in developing policies and providing services at all levels.
In closing, the Prime Minister affirmed Thailand’s adoption of the 2021 Political Declaration on HIV and AIDS, and added that the country would chair the UNAIDS Programme Coordinating Board in 2021.
The UN High Level Meeting on HIV/AIDS is held once every 5 years with an aim to exchange views and review progress of the goals set out in the Political Declaration on HIV and AIDS. The meeting this year has been held during June 8-10, 2021 at the UN Headquarters in New York, USA.
รัฐบาลไทย-ข่าวทำเนียบรัฐบาล-ออมสินตั้งเป้าเพิ่มเม็ดเงินช่วยผู้ประกอบการ SMEs ปล่อยสินเชื่อเพื่อธุรกิจท่องเที่ยวรายเล็กวงเงิน 5 แสนบาท ไม่ต้องมีหลักประกัน ดอกเบี้ย 3.99% คงที่ 5 ปี และผ่อนเกณฑ์พิจารณาอนุมัติ
วันพฤหัสบดีที่ 10 มิถุนายน 2564
ออมสินตั้งเป้าเพิ่มเม็ดเงินช่วยผู้ประกอบการ SMEs ปล่อยสินเชื่อเพื่อธุรกิจท่องเที่ยวรายเล็กวงเงิน 5 แสนบาท ไม่ต้องมีหลักประกัน ดอกเบี้ย 3.99% คงที่ 5 ปี และผ่อนเกณฑ์พิจารณาอนุมัติ
โครงการสินเชื่อดอกเบี้ยต่ํา ออมสินช่วยเหลือ SMEs ในภาคการท่องเที่ยว โดยการให้สินเชื่อสําหรับใช้เป็นเงินทุนดําเนินกิจการหรือเสริมสภาพคล่อง วงเงินกู้สูงสุดรายละ 500,000 บาท ให้กู้เป็นระยะเวลา 5 ปี อัตราดอกเบี้ยคงที่ 5 ปีเท่ากับ 3.99%
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์ปัจจุบันที่การแพร่ระบาดของ COVID-19 ได้ส่งผลกระทบอย่างมากต่อภาคธุรกิจ โดยเฉพาะอุตสาหกรรมท่องเที่ยว ซึ่งไม่เพียงแค่ธุรกิจโรงแรมหรือที่พัก แต่ยังรวมถึงกิจการอื่นๆ ด้วยที่ดําเนินธุรกิจพึ่งพาการท่องเที่ยว เช่น ร้านอาหารและเครื่องดื่ม ร้านจําหน่ายสินค้า ธุรกิจสปาและนวดแผนไทย ธุรกิจการเดินทางและขนส่ง เป็นต้น โดยผู้ประกอบการ SMEs เหล่านี้จํานวนมากขาดกระแสเงินทุนหมุนเวียนเพื่อใช้ประคับประคองธุรกิจในช่วงวิกฤติจากการแพร่ระบาดครั้งนี้
โครงการสินเชื่อดอกเบี้ยต่ํา ออมสินช่วยเหลือ SMEs ในภาคการท่องเที่ยว เป็นความตั้งใจของธนาคารออมสินที่จะช่วยเหลือผู้ประกอบการ SMEs ท่องเที่ยวและธุรกิจเกี่ยวเนื่อง โดยการให้สินเชื่อสําหรับใช้เป็นเงินทุนดําเนินกิจการหรือเสริมสภาพคล่อง วงเงินกู้สูงสุดรายละ 500,000 บาท ให้กู้เป็นระยะเวลา 5 ปี อัตราดอกเบี้ยคงที่ 5 ปีเท่ากับ 3.99% และปลอดชําระเงินต้นในปีแรก ผู้มีสิทธิ์กู้เป็นบุคคลธรรมดาและนิติบุคคล ใช้บุคคลเป็นหลักประกันการกู้ ไม่ต้องใช้หลักทรัพย์และ บสย. ค้ําประกัน ทั้งนี้ ธนาคารฯ ผ่อนปรนเกณฑ์การพิจารณาโดยดูรายได้ในอดีตของกิจการเป็นหลัก เนื่องจากธนาคารฯ ทราบดีว่าปัจจุบันกิจการต้องขาดรายได้เพราะได้รับผลกระทบจากการแพร่ระบาด
สําหรับผู้ที่สนใจสามารถลงทะเบียนขอสินเชื่อโครงการสินเชื่อดอกเบี้ยต่ําฯ ผ่านเว็บไซต์ธนาคารออมสิน เพื่อให้เจ้าหน้าที่ติดต่อกลับ หรือติดต่อโดยตรงที่สํานักสินเชื่อธุรกิจธนาคารออมสิน 82 แห่งทั่วประเทศ ได้ตั้งแต่บัดนี้เป็นต้นไป ทั้งนี้ สามารถกดลงทะเบียนเข้าร่วมโครงการ และค้นหาสถานที่ตั้งสํานักสินเชื่อฯ ในแต่ละจังหวัดได้ที่ www.gsb.or.th
รัฐบาลไทย-ข่าวทำเนียบรัฐบาล-ปลัด สธ.เผยได้รับวัคซีนซิโนแวคเพิ่ม 1 ล้านโดส เตรียมจัดหาเพิ่มเดือนละ 5 ล้านโดส
วันพฤหัสบดีที่ 10 มิถุนายน 2564
ปลัด สธ.เผยได้รับวัคซีนซิโนแวคเพิ่ม 1 ล้านโดส เตรียมจัดหาเพิ่มเดือนละ 5 ล้านโดส
ปลัดกระทรวงสาธารณสุขและในฐานะประธานกรรมการองค์การเภสัชกรรม เผยได้รับวัคซีนซิโนแวคเพิ่ม 1 ล้านโดส จะจัดหาเพิ่มเพื่อรองรับการฉีดจํานวนมาก ส่วนการใช้ในอายุ 3 ปีขึ้นไปต้องรอผลการศึกษาจากจีน เพื่อพิจารณาอนุมัติทะเบียนแบบเพิ่มเงื่อนไข
ปลัดกระทรวงสาธารณสุขและในฐานะประธานกรรมการองค์การเภสัชกรรม เผยได้รับวัคซีนซิโนแวคเพิ่ม 1 ล้านโดส จะจัดหาเพิ่มเพื่อรองรับการฉีดจํานวนมาก ส่วนการใช้ในอายุ 3 ปีขึ้นไปต้องรอผลการศึกษาจากจีน เพื่อพิจารณาอนุมัติทะเบียนแบบเพิ่มเงื่อนไข ย้ําจัดสรรวัคซีนตามสูตรของ ศบค. คํานึงทั้งศักยภาพการฉีดความต้องการฉีด และปริมาณวัคซีนให้มีความเหมาะสม
วันนี้ (10 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข (สธ.) และในฐานะประธานกรรมการองค์การเภสัชกรรม (บอร์ด อภ.) กล่าวว่า วันนี้เมื่อเวลา 05.30 น. ที่เขตปลอดอากรและคลังสินค้า ท่าอากาศยานสุวรรณภูมิ จ.สมุทรปราการ องค์การเภสัชกรรมได้รับวัคซีนโควิด 19 ของซิโนแวคจากประเทศจีน จํานวน 1 ล้านโดส ซึ่งกรมวิทยาศาสตร์การแพทย์จะตรวจรับรองรุ่นการผลิต และสํานักงานคณะกรรมการอาหารและยา (อย.) จะตรวจใบรับรองการผลิตจากจีน เมื่อเรียบร้อยจะกระจายจัดส่งตามแผนต่อไป โดยปัจจุบันมีการนําเข้าวัคซีนซิโนแวคแล้ว 10 ล็อต รวม 7.5 ล้านโดส ส่วนในปลายเดือนมิถุนายนนี้จะรับวัคซีนซิโนแวคเข้ามาเพิ่มอีก 2 ล้านโดส
ทั้งนี้ การฉีดวัคซีนจํานวนมากพร้อมกันทั่วประเทศตั้งแต่วันที่ 7 มิถุนายนที่ผ่านมา ภาพรวมเป็นไปด้วยความเรียบร้อย การจัดสรรวัคซีนเป็นไปตามสูตรและแผนที่ ศบค.กําหนด โดยบริหารจัดการวัคซีนให้สอดคล้องกับศักยภาพการฉีดของแต่ละจุด ความต้องการของประชาชน และจํานวนวัคซีนที่มี เพื่อให้การฉีดวัคซีนมีประสิทธิภาพและคล่องตัวมากที่สุด ซึ่งขณะนี้ฉีดได้วันละประมาณ 4 แสนโดส หากคิดเฉพาะวัคซีนซิโนแวค 1 ล้านโดสที่ได้มาวันนี้ จะใช้เวลาเพียง 3 วันก็ฉีดหมดแล้ว จึงจะมีการเจรจาจัดหาวัคซีนซิโนแวคเพิ่มเติม
นายแพทย์เกียรติภูมิกล่าวต่อว่า ส่วนเรื่องการฉีดวัคซีนซิโนแวคในเด็กอายุ 3 ปีขึ้นไป ต้องรอผลการศึกษาวิจัยของบริษัทผู้ผลิตที่ประเทศจีน ทั้งปริมาณโดส จํานวนครั้งที่ฉีด และระยะห่างระหว่างเข็ม เนื่องจากร่างกายเด็กไม่เหมือนผู้ใหญ่ หากมีการศึกษาวิจัยเรียบร้อย อย.สามารถพิจารณาเรื่องการขึ้นทะเบียน เพื่อเพิ่มเงื่อนไขหรือข้อบ่งชี้ในการใช้ต่อไป หรือหากองค์การอนามัยโลกพิจารณารับรองให้ใช้ในภาวะฉุกเฉินโดยกําหนดไปจนถึงอายุ 3 ปีก็ช่วยให้แต่ละประเทศขึ้นทะเบียนได้ง่ายขึ้น
“เมื่อมีการฉีดวัคซีนจํานวนมาก จะสามารถพบรายงานอาการที่เกิดขึ้นหลังการฉีดได้ ซึ่งรายที่มีอาการรุนแรงหรือเสียชีวิตจะมีการพิสูจน์ว่าเกิดจากวัคซีนหรือไม่ ส่วนกรณีข้อสังเกตว่าฉีดวัคซีนแอสตร้าเซนเนก้าแล้วเกิดอาการไข้นั้น ถือเป็นปฏิกิริยาปกติของร่างกายเมื่อมีสิ่งแปลกปลอมเข้ามา จากรายงานการศึกษาของวัคซีนแอสตร้าเซนเนก้าพบอาการไข้หลังฉีดได้ 30% เมื่อพักผ่อนและรับประทานยาแล้วสามารถหายได้ใน 1-2 วัน อย่างไรก็ตาม การมีไข้ไม่ได้แปลว่าร่างกายเกิดปฏิกิริยากระตุ้นภูมิคุ้มกันได้ดีกว่า ย้ําว่าไม่มีความเกี่ยวข้องกัน และการฉีดวัคซีนขอให้แพทย์เป็นผู้พิจารณาว่าควรฉีดวัคซีนชนิดใด” นายแพทย์เกียรติภูมิกล่าว
*********************************** 10 มิถุนายน 2564
รัฐบาลไทย-ข่าวทำเนียบรัฐบาล-พม. รับมอบอาหารและน้ำดื่ม 3,000 ชุด จากบริษัท ซีพีแรม จำกัด นำไปช่วยเหลือกลุ่มเปราะบางที่เดือดร้อนจากโรคโควิด-19 พร้อมเชิญทุกภาคส่วนร่วมบริจาค ผ่านสายด่วน พม. โทร. 1300 ตลอด 24 ชม.
วันพฤหัสบดีที่ 10 มิถุนายน 2564
พม. รับมอบอาหารและน้ําดื่ม 3,000 ชุด จากบริษัท ซีพีแรม จํากัด นําไปช่วยเหลือกลุ่มเปราะบางที่เดือดร้อนจากโรคโควิด-19 พร้อมเชิญทุกภาคส่วนร่วมบริจาค ผ่านสายด่วน พม. โทร. 1300 ตลอด 24 ชม.
พม. รับมอบอาหารและน้ําดื่ม 3,000 ชุด จากบริษัท ซีพีแรม จํากัด นําไปช่วยเหลือกลุ่มเปราะบางที่เดือดร้อนจากโรคโควิด-19 พร้อมเชิญทุกภาคส่วนร่วมบริจาค ผ่านสายด่วน พม. โทร. 1300 ตลอด 24 ชม.
วันนี้ (10 มิ.ย. 64) เวลา 10.30 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) รับมอบสิ่งของบริจาคจากบริษัท ซีพีแรม จํากัด โดยนายสาธิต แสงเรืองอ่อน รองกรรมการผู้จัดการสายงานสนับสนุนและยุทธศาสตร์ และนางสาวชัญญรัช พีราวัช ผู้จัดการทั่วไปอาวุโส เป็นอาหารพร้อมรับประทาน เบเกอรี่ และน้ําดื่ม จํานวนทั้งสิ้น 3,000 ชุด เพื่อนําไปช่วยเหลือประชาชนกลุ่มเปราะบาง อาทิ เด็ก คนพิการ ผู้สูงอายุ และผู้ด้อยโอกาสในสังคม ซึ่งเป็นกลุ่มเป้าหมายของกระทรวง พม. ที่ประสบปัญหาทางสังคมได้รับความเดือดร้อนและความยากลําบากจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่
นางพัชรี กล่าวว่า ด้วยสถานการณ์การแพร่ระบาดของโรคโควิด-19 ระลอกใหม่ ได้ขยายวงกว้างไปทั่วประเทศ และส่งผลกระทบต่อประชาชนทุกกลุ่มเป้าหมายอย่างต่อเนื่อง กระทรวง พม. มีความห่วงใยคุณภาพชีวิตของกลุ่มเปราะบางที่มีความเสี่ยงสูง จึงได้ดําเนินโครงการ “การให้เพื่อชีวิตที่ดีกว่า” ด้วยการรับบริจาคสิ่งของจําเป็นในชีวิตประจําวัน โดยบูรณาการความร่วมมือกับทุกภาคส่วน เพื่อนําไปช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 สําหรับวันนี้ กระทรวง พม. ขอขอบคุณบริษัท ซีพีแรม จํากัด ที่มาร่วมบริจาคอาหาร เบเกอรี่ และน้ําดื่ม สําหรับนําไปมอบให้กับกลุ่มเปราะบางและประชาชนที่กําลังประสบปัญหาความเดือดร้อนในทุกวันพฤหัสบดีและวันศุกร์ วันละ 300 ชุด ตลอดเดือนมิถุนายน 2564
นางพัชรี กล่าวเพิ่มเติมว่า กระทรวง พม. ขอเชิญชวนทุกภาคส่วนและประชาชน ร่วมบริจาคสิ่งของที่จําเป็น อาทิ อาหารพร้อมทาน วัตถุดิบสําหรับประกอบอาหาร (อาหารสดและอาหารแห้ง) ข้าวสาร น้ําดื่มนมสําหรับเด็กและผู้ใหญ่ ผ้าอ้อมสําหรับเด็กแรกเกิด คนพิการ และผู้สูงอายุ บะหมี่กึ่งสําเร็จรูป อาหารกระป๋อง หน้ากากอนามัย และแอลกอฮอล์ เป็นต้น ทั้งนี้ สามารถบริจาคได้ที่ ศูนย์รับบริจาคกระทรวง พม. ณ อาคารกรมพัฒนาสังคมและสวัสดิการ กระทรวง พม. หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัด (พมจ.) ทุกจังหวัด
รัฐบาลไทย-ข่าวทำเนียบรัฐบาล-ภาคีเครือข่าย ภาคธุรกิจ เอกชน ร่วมบริจาคสิ่งของจำเป็น มูลค่ากว่า 500,000 บาท ช่วยเหลือกลุ่มเปราะบางเดือดร้อนจากโรคโควิด-19 พร้อมรับบริจาค ผ่านสายด่วน พม. โทร. 1300 ตลอด 24 ชม.
วันพฤหัสบดีที่ 10 มิถุนายน 2564
ภาคีเครือข่าย ภาคธุรกิจ เอกชน ร่วมบริจาคสิ่งของจําเป็น มูลค่ากว่า 500,000 บาท ช่วยเหลือกลุ่มเปราะบางเดือดร้อนจากโรคโควิด-19 พร้อมรับบริจาค ผ่านสายด่วน พม. โทร. 1300 ตลอด 24 ชม.
ภาคีเครือข่าย ภาคธุรกิจ เอกชน ร่วมบริจาคสิ่งของจําเป็น มูลค่ากว่า 500,000 บาท ช่วยเหลือกลุ่มเปราะบางเดือดร้อนจากโรคโควิด-19 พร้อมรับบริจาค ผ่านสายด่วน พม. โทร. 1300 ตลอด 24 ชม.
วันที่ 8 มิ.ย. 64เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เปิดเผยว่า วันนี้ กระทรวง พม. ได้รับมอบสิ่งของบริจาคจากหลายภาคส่วน เพื่อนําไปช่วยเหลือประชาชนกลุ่มเปราะบาง อาทิ เด็ก คนพิการ ผู้สูงอายุ และผู้ด้อยโอกาสในสังคม ซึ่งเป็นกลุ่มเป้าหมายของกระทรวง พม. ที่ประสบปัญหาทางสังคมได้รับความเดือดร้อนและความยากลําบากจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ โดยมีหลายภาคส่วนร่วมกันบริจาค ดังนี้ 1) บริษัท เอส แอนด์ เจ อินเตอร์เนชั่นแนล เอนเตอร์ไพรส์ จํากัด (มหาชน) ร่วมกับ บริษัท สหชลผลพืช จํากัด บริจาคเจลแอลกอฮอลล์ จํานวน 18,972 หลอด และนมถั่วเหลืองมารูซัน จํานวน 4,800 กล่อง รวมมูลค่าทั้งสิ้น 459,840 บาท และ 2) ธนาคารกรุงเทพ บริจาคเจลแอลกอฮอลล์และเครื่องอุปโภคบริโภคจําเป็น ภายใต้โครงการ Be The Hope รวมมูลค่าทั้งสิ้น 58,800 บาท
นางสาวแรมรุ้ง กล่าวว่า ด้วยสถานการณ์การแพร่ระบาดของโรคโควิด-19 ระลอกใหม่ ได้ขยายวงกว้างไปทั่วประเทศ และส่งผลกระทบต่อประชาชนทุกกลุ่มเป้าหมายอย่างต่อเนื่อง ทั้งนี้ กระทรวง พม. มีความห่วงใยคุณภาพชีวิตของกลุ่มเปราะบางที่มีความเสี่ยงสูง จึงได้ดําเนินโครงการการให้เพื่อชีวิตที่ดีกว่า ด้วยการรับบริจาคสิ่งของจําเป็นในชีวิตประจําวัน โดยบูรณาการความร่วมมือกับทุกภาคส่วน เพื่อนําไปช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 สําหรับวันนี้ กระทรวง พม. ขอขอบคุณทุกภาคส่วนที่มาร่วมบริจาคสิ่งของที่จําเป็น และขอให้มั่นใจได้ว่า สิ่งของบริจาคจะเป็นประโยชน์และส่งถึงมือกลุ่มเปราะบางและประชาชนที่กําลังประสบปัญหาความเดือดร้อนอย่างแน่นอน
นางสาวแรมรุ้ง กล่าวเพิ่มเติมว่า กระทรวง พม. ขอเชิญชวนทุกภาคส่วนและประชาชน ร่วมบริจาคสิ่งของที่จําเป็น อาทิ อาหารกล่องพร้อมทาน วัตถุดิบสําหรับประกอบอาหาร (อาหารสดและอาหารแห้ง) ข้าวสาร น้ําดื่ม นมสําหรับเด็กและผู้ใหญ่ ผ้าอ้อมสําหรับเด็กแรกเกิด คนพิการ และผู้สูงอายุ บะหมี่กึ่งสําเร็จรูป อาหารกระป๋อง หน้ากากอนามัย และแอลกอฮอล์ เป็นต้น ทั้งนี้ สามารถบริจาคได้ที่ ศูนย์รับบริจาคกระทรวง พม. ณ อาคารกรมพัฒนาสังคมและสวัสดิการ กระทรวง พม. หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 มิถุนายน 2564 พนักงานติดเชื้อไวรัส COVID-19 จำนวน 2 ราย
วันพฤหัสบดีที่ 10 มิถุนายน 2564
ประกาศ ขสมก. ประจําวันที่ 10 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 10 มิถุนายน 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 10 มิถุนายน 2564 พนักงานติดเชื้อไวรัส COVID-19 จํานวน 2 ราย
1) นายท่าอู่พระราม 9 เขตการเดินรถที่ 4
2) พนักงานเก็บค่าโดยสารรถธรรมดา สาย 18 เขตการเดินรถที่ 7
รัฐบาลไทย-ข่าวทำเนียบรัฐบาล-สอน. แจง บริษัท น้ำตาลกุมภวาปี จำกัด ปิดโรงงานน้ำตาล ไม่กระทบอุตสาหกรรมอ้อยและน้ำตาลทราย ย้ำในฤดูการผลิตปี 64/65 ผลผลิตอ้อยมีแนวโน้มเติบโตขึ้น
วันศุกร์ที่ 11 มิถุนายน 2564
สอน. แจง บริษัท น้ําตาลกุมภวาปี จํากัด ปิดโรงงานน้ําตาล ไม่กระทบอุตสาหกรรมอ้อยและน้ําตาลทราย ย้ําในฤดูการผลิตปี 64/65 ผลผลิตอ้อยมีแนวโน้มเติบโตขึ้น
สอน. แจง บริษัท น้ําตาลกุมภวาปี จํากัด ปิดโรงงานน้ําตาล ไม่กระทบอุตสาหกรรมอ้อยและน้ําตาลทราย ย้ําในฤดูการผลิตปี 64/65 ผลผลิตอ้อยมีแนวโน้มเติบโตขึ้น
นายกอบชัยสังสิทธิสวัสดิ์ปลัดกระทรวงอุตสาหกรรมในฐานะประธานกรรมการอ้อยและน้ําตาลทรายเปิดเผยว่าตามที่ปรากฏข่าวเมื่อวันที่7มิถุนายน2564กรณีบริษัทน้ําตาลกุมภวาปีจํากัดอําเภอกุมภวาปีจังหวัดอุดรธานีมีมติหยุดกิจการน้ําตาลอย่างเป็นทางการโดยบริษัทจะโอนย้ายสัญญาซื้อขายอ้อยไปยังบริษัทน้ําตาลเกษตรผลจํากัดซึ่งเป็นกลุ่มบริษัทเดียวกันที่มีกําลังการผลิตได้ถึง30,000ตันอ้อยต่อวันเพื่อรองรับชาวไร่อ้อยคู่สัญญาจากบริษัทน้ําตาลกุมภวาปีจํากัดและขอเรียนว่าไม่มีผลกระทบต่อภาพรวมของอุตสาหกรรมอ้อยและน้ําตาลทรายของไทยเนื่องจากในฤดูการผลิตปี2564/2565มีแนวโน้มผลผลิตอ้อยและราคาน้ําตาลของตลาดโลกจะสูงขึ้นจากในฤดูการผลิตปี2563/2564จึงมั่นใจได้ว่าผลประกอบการโรงงานน้ําตาลอีก56โรงงานจะมีแนวโน้มในทิศทางที่ดีขึ้นอย่างแน่นอนถือเป็นสัญญาณที่ดีท่ามกลางเศรษฐกิจที่ชะลอตัวทั่วโลก
นายเอกภัทรวังสุวรรณเลขาธิการคณะกรรมการอ้อยและน้ําตาลทรายกล่าวเพิ่มเติมว่าบริษัทน้ําตาลกุมภวาปีจํากัดมีชาวไร่อ้อยคู่สัญญาจํานวน1,195รายในฤดูการผลิตปี2563/2564หีบอ้อยได้716,862.94ตันและผลิตน้ําตาลได้82,977.23ตันโดยการปิดโรงงานดังกล่าวจะไม่กระทบกับชาวไร่อ้อยคู่สัญญาในขณะเดียวกันนี้สํานักงานคณะกรรมการอ้อยและน้ําตาลทราย(สอน.)ได้ประสานไปยังบริษัทน้ําตาลกุมภวาปีจํากัดให้ดําเนินการตามระเบียบข้อกฎหมายที่เกี่ยวข้องเพื่อเยียวยาช่วยเหลือแก่พนักงานประจําโรงงานและจะดําเนินการติดตามการจ่ายเงินค่าอ้อยขั้นสุดท้ายให้กับชาวไร่อ้อยคู่สัญญาอย่างใกล้ชิดซึ่งคาดว่าจะมีการประกาศราคาอ้อยขั้นสุดท้ายในช่วงเดือนตุลาคม2564รวมไปถึงตรวจสอบภาระหนี้ของบริษัทฯกับกองทุนอ้อยและน้ําตาลทรายเพื่อไม่ให้กระทบกับระบบอุตสาหกรรมอ้อยและน้ําตาลทรายและการปิดกิจการจะไม่กระทบต่อการจ่ายเงินช่วยเหลือตามโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่นPM 2.5แต่อย่างใด
#กระทรวงอุตสาหกรรม#สํานักงานคณะกรรมการอ้อยและน้ําตาลทราย#ปลัดกระทรวงอุตสาหกรรม#industryprmoi
รัฐบาลไทย-ข่าวทำเนียบรัฐบาล-ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 97     เน้นย้ำเชื่อมโยงการบริหาร แปลงสารให้ชัดเจน จัดสรรให้ถูกต้อง
วันพฤหัสบดีที่ 10 มิถุนายน 2564
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 97     เน้นย้ําเชื่อมโยงการบริหาร แปลงสารให้ชัดเจน จัดสรรให้ถูกต้อง
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 97     เน้นย้ําเชื่อมโยงการบริหาร แปลงสารให้ชัดเจน จัดสรรให้ถูกต้อง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับกลาง รุ่นที่ 97 ผ่านโปรแกรม ZOOM cloud Meetings ณ กระทรวงเกษตรและสหกรณ์ ว่า นักบริหารการพัฒนาการเกษตรและสหกรณ์ระดับกลาง นับว่าเป็นบุคลากรที่สําคัญยิ่ง ในการบริหารและดําเนินงานในองค์กรให้ประสบความสําเร็จ ตามวัตถุประสงค์ที่วางไว้ โดยจะต้องเป็นผู้มีความรู้ ความเข้าใจในการพัฒนาแนวคิดและวิสัยทัศน์ที่จะสามารถเป็นผู้นําการบริหารการเปลี่ยนแปลง และบริหารงานได้อย่างมืออาชีพ เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้ เข้าใจกระบวนการสร้างเครือข่าย (Network) และระบบพันธมิตร (Partner) เพื่อเพิ่มพลังการทํางานให้มีประสิทธิภาพยิ่งขึ้น สามารถถ่ายทอดนโยบายจากระดับสูงไปสู่ระดับปฏิบัติในหน่วยงานที่ตนรับผิดชอบ ตามหลักนโยบายเชื่อมโยงการบริหาร แปลงสารให้ชัดเจน จัดสรรให้ถูกต้อง
กระทรวงเกษตรและสหกรณ์ มีนโยบายด้านการพัฒนาบุคลากรของกระทรวงฯ ที่ชัดเจนในการที่จะส่งเสริมและสนับสนุนให้มีการฝึกอบรมและพัฒนาบุคลากรทุกระดับอย่างมีระบบทั่วถึงและต่อเนื่อง เพื่อให้เป็นผู้ที่มีความรู้ ความสามารถ และทักษะในการปฏิบัติงาน รวมทั้งความรู้เกี่ยวกับเทคโนโลยีและวิทยาการสมัยใหม่ที่มีความสําคัญต่อการปฏิบัติงานในหน้าที่ แต่จากสถานการณ์การระบาดของโรคติดเชื้อไวรัสโคโรนา ซึ่งทุกหน่วยงานในสังกัดของกระทรวงเกษตรและสหกรณ์มีผู้ติดเชื้อ รวม 38 ราย และมีเจ้าหน้าที่กักตัวกว่า 200 ราย ทําให้การปฏิบัติราชการของเจ้าหน้าที่ต้องปรับรูปแบบ เพื่อที่จะสามารถบริการประชาชนได้อย่างต่อเนื่อง โดยเฉพาะการฝึกอบรม จึงต้องปรับมาใช้รูปแบบออนไลน์ (Online Learning) ทั้งหมด ซึ่งก็จะถูกใช้เป็นมาตรฐานต่อไป
“สําหรับการฝึกอบรมในครั้งนี้ เน้นให้ผู้เข้ารับการฝึกอบรมได้เพิ่มพูนความรู้และประสบการณ์ในการบริหารจัดการ โดยมุ่งประเด็นการนําไปสู่การปฏิบัติ อันจะเป็นประโยชน์ต่อการปฏิบัติงานเป็นอย่างมาก จึงขอให้ทุกท่านให้ความสนใจ เอาใจใส่รับฟังการถ่ายทอดความรู้ประสบการณ์จากวิทยากรที่มาบรรยายและฝึกปฏิบัติ เพื่อจะได้นําไปปรับใช้ในการปฏิบัติงานของท่าน อันจะเป็นประโยชน์แก่ทางราชการและภาคการเกษตรของประเทศต่อไป” ดร.ทองเปลว กล่าว
ทั้งนี้ การอมรมครั้งนี้เป็นการฝึกอบรมด้วยการเรียนรู้รูปแบบออนไลน์ (Online Learning) ทั้งหมด จากอาคารปฏิบัติการวิศวกรรมอุตสาหการ ชั้น 10 มหาวิทยาลัยเกษตรศาสตร์ เริ่มตั้งแต่วันที่ 7 มิถุนายน – 13 กรกฎาคม 2564 มีผู้เข้ารับการฝึกอบรม จํานวน 130 คน โดยมีวัตถุประสงค์เพื่อให้ผู้เข้าอบรม มีความรู้ ความเข้าใจในการพัฒนาแนวคิดและวิสัยทัศน์ที่จะสามารถเป็นผู้นําการบริหารการเปลี่ยนแปลงและบริหารงานได้อย่างมืออาชีพ สามารถเพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้อย่างมีประสิทธิภาพ และเข้าใจกระบวนการสร้างเครือข่าย (Network) และระบบพันธมิตร (Partner) เพื่อเพิ่มพลังการทํางานให้มีประสิทธิภาพยิ่งขึ้น รวมถึงสามารถถ่ายทอดนโยบายจากระดับสูงไปสู่ระดับปฏิบัติในหน่วยงานที่ตนรับผิดชอบได้อย่างถูกต้องชัดเจน
รัฐบาลไทย-ข่าวทำเนียบรัฐบาล-นายกรัฐมนตรีสั่งการส่วนราชการ หน่วยงานรัฐ เร่งปรับกฎระเบียบภายในให้เอื้อต่อการเชื่อมโยงข้อมูลระหว่างกัน สร้างบิ๊กดาต้าภาครัฐสนับสนุนการพัฒนารัฐบาลดิจิทัล
วันพฤหัสบดีที่ 10 มิถุนายน 2564
นายกรัฐมนตรีสั่งการส่วนราชการ หน่วยงานรัฐ เร่งปรับกฎระเบียบภายในให้เอื้อต่อการเชื่อมโยงข้อมูลระหว่างกัน สร้างบิ๊กดาต้าภาครัฐสนับสนุนการพัฒนารัฐบาลดิจิทัล
รองโฆษกรัฐบาล เผยนายกรัฐมนตรีสั่งการส่วนราชการ หน่วยงานรัฐ เร่งปรับกฎระเบียบภายในให้เอื้อต่อการเชื่อมโยงข้อมูลระหว่างกัน สร้างบิ๊กดาต้าภาครัฐสนับสนุนการพัฒนารัฐบาลดิจิทัล
วันที่ 10 มิ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ ได้รายงานให้พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงความก้าวหน้าของการดําเนินการตามยุทธศาสตร์ชาติและแผนการปฏิรูปประเทศ ซึ่งแต่ละด้านดําเนินไปตามแผนงาน
อย่างไรก็ตาม มีประเด็นที่ สศช. ในฐานะฝ่ายเลขานุการคณะกรรมการยุทธศาสตร์ชาติเห็นว่าเป็นประเด็นที่ควรเร่งรัด คือส่วนที่เกี่ยวกับการบริหารจัดการฐานข้อมูลขนาดใหญ่ หรือ บิ๊กดาต้าของภาครัฐ ซึ่งนายกรัฐมนตรีก็ได้มีข้อสั่งการให้หน่วยงานที่เกี่ยวข้องทั้งส่วนราชการและหน่วยงานรัฐ ดําเนินการปรับปรุงข้อกฎหมายและระเบียบภายในตามที่ สศช. เสนอ โดยเร็วเพื่อสนับสนุนการเป็นรัฐบาลดิจิทัลให้เป็นรูปธรรมต่อไป
รองโฆษกประจําสํานักนายกรัฐมนตรี กล่าวว่า สศช. ได้รายงานว่าจากการดําเนินงานเกี่ยวข้องกับการบริหารจัดการข้อมูลขนาดใหญ่ของรัฐในระยะที่ผ่าน เช่น กรณีการพัฒนาระบบบริหารจัดการข้อมูลการพัฒนาคนแบบชี้เป้า(TPMAP) พบว่า การบรูณาการเชื่อมโยงข้อมูลระหว่างหน่วยงานของรัฐยังมีข้อจํากัด เป็นอุปสรรคสําคัญของการขับเคลื่อนรัฐสู่การเป็นรัฐบาลดิจิทัล โดยประเด็นปัญหาหลักคือ แม้ว่าจะมีกฎหมายหลักที่เกี่ยวข้องกับการบูรณาการข้อมูลและพัฒนารัฐบาลดิจิทัลแล้ว เช่น พระราชบัญญัติ(พ.ร.บ.)การพัฒนาดิจิทัลเพื่อเศรษฐกิจและสังคม พ.ศ. 2560 พ.ร.บ.คุ้มครองข้อมูลส่วนบุคคล พ.ศ.2562 แต่กฎหมายและระเบียบภายในของหน่วยงานต่างๆ ยังเป็นข้อจํากัดในการเชื่อมโยงและเผยแพร่ข้อมูลระหว่างหน่วยงานเพื่อการบูรณาการฐานข้อมูลขนาดใหญ่
สศช.จึงเสนอให้หน่วยงานที่เกี่ยวข้องเร่งปรับปรุงกฎหมายและระเบียบภายในหน่วยงานให้รองรับและสนับสนุนการเชื่อมโยงและแลกเปลี่ยนข้อมูลร่วมกับหน่วยงานอื่น ให้สอดคล้องกับกฎหมายหลักด้านการพัฒนารัฐบาลดิจิทัล รวมทั้งสนับสนุนให้บุคลากรทุกหน่วยงานให้มีทัศนคติที่เอื้อต่อการบูรณาการข้อมูลร่วมกับหน่วยงานอื่น โดยชี้ให้เห็นความสําคัญและความจําเป็นในการบูรณาการข้อมูลเพื่อพัฒนานวัตกรรมและเทคโนโลยีดิจิทัลของภาครัฐ ซึ่งจะเป็นเครื่องมือที่มีประสิทธิภาพสูงสุดในการพัฒนานโยบายและการปฏิบัติงานด้วยข้อมูลและหลักฐานเชิงประจักษ์ในสภาพแวดล้อมของประเทศที่มีความซับซ้อนและเปลี่ยนแปลงอย่างรวดเร็ว
“นายกรัฐมนตรีย้ําว่าการพัฒนารัฐบาลดิจิทัลเป็นนโยบายสําคัญของรัฐบาล เพราะจะเป็นการยกระดับบริการภาครัฐด้วยเทคโนโลยีดิจิทัล ที่มีประชาชนเป็นศูนย์กลางให้เกิดความสะดวก รวดเร็ว มีประสิทธิภาพ โปร่งใสตรวจสอบได้ มีการเชื่อมโยงของหน่วยงานและระบบบริการภาครัฐทางอิเล็กทรอนิกส์ให้เป็นไปตามความต้องการของประชาชน ภาคธุรกิจ และผู้ใช้บริการ นายกรัฐมนตรีจึงให้ทั้งส่วนราชการและหน่วยงานรัฐเร่งดําเนินการตามข้อเสนอของสภาพัฒน์ เพื่อให้การไปสู่รัฐบาลดิจิทัลเกิดเป็นรูปธรรมโดยเร็ว” น.ส.ไตรศุลี กล่าว
---------------------------
รัฐบาลไทย-ข่าวทำเนียบรัฐบาล-กรมการขนส่งทางบก ขยายเวลาบริการจองหมายเลขทะเบียนรถจักรยานยนต์ของกรุงเทพมหานคร ผ่านช่องทางออนไลน์ ถึงวันที่ 30 มิถุนายน 2564 เพื่อลดความเสี่ยงการแพร่เชื้อไวรัส COVID-19
วันพฤหัสบดีที่ 10 มิถุนายน 2564
กรมการขนส่งทางบก ขยายเวลาบริการจองหมายเลขทะเบียนรถจักรยานยนต์ของกรุงเทพมหานคร ผ่านช่องทางออนไลน์ ถึงวันที่ 30 มิถุนายน 2564 เพื่อลดความเสี่ยงการแพร่เชื้อไวรัส COVID-19
...
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ในพื้นที่กรุงเทพมหานคร กรมการขนส่งทางบก (ขบ.) ได้ปรับรูปแบบการบริการให้ประชาชนโดยเน้นการให้บริการผ่านช่องทางออนไลน์เพิ่มมากขึ้น เพื่อลดการเดินทางและลดความเสี่ยงเกิดการแพร่กระจายและติดเชื้อไวรัส COVID-19 จึงขยายระยะเวลาให้บริการการจองหมายเลขทะเบียนรถจักรยานยนต์ของกรุงเทพมหานครผ่านช่องทางออนไลน์ที่เว็บไซต์ ขบ. https://www.dlt.go.th/site/vei/ ไปถึงวันที่ 30 มิถุนายน 2564 และงดการเดินทางมาจองหมายเลขทะเบียนรถด้วยตนเอง ณ ขบ. เป็นการชั่วคราวต่อไป โดยสามารถตรวจสอบผลการจองผ่านเว็บไซต์ภายใน 1 - 3 วันทําการ และเมื่อได้รับหมายเลขทะเบียนแล้วต้องดําเนินการจดทะเบียนภายใน 90 วัน หากไม่มาดําเนินการจดทะเบียนภายในกําหนด ขบ. จะนําหมายเลขทะเบียนที่ได้รับจัดให้กับผู้อื่นต่อไป ทั้งนี้เงื่อนไขในการจองหมายเลขทะเบียนรถจักรยานยนต์ผ่านช่องทางออนไลน์ ผู้ยื่นคําขอต้องเป็นเจ้าของรถที่จดทะเบียนหรือผู้เช่าซื้อรถเท่านั้น เลขทะเบียนที่จองแล้วห้ามเปลี่ยนเลข หรือโอนสิทธิ์เปลี่ยนชื่อหรือยกเลิก โดยสามารถจองได้จํานวน 5 หมายเลขตามลําดับที่ต้องการ พร้อมกําหนดหมวดอักษรได้ตาม ณ วันที่เปิดจอง หากหมวดอักษรใดมีผู้อื่นเลือกแล้ว เจ้าหน้าที่จะดําเนินการเปลี่ยนหมวดอักษรให้ใหม่โดยจะแจ้งผลการจองให้ทราบภายใน 1 - 3 วันทําการ ซึ่งสามารถตรวจสอบผลการจองด้วยตนเองผ่านทางเว็บไซต์ ขบ.
รองอธิบดีกรมการขนส่งทางบก กล่าวเพิ่มเติมว่า ส่วนการจองหมายเลขทะเบียนรถยนต์ของกรุงเทพมหานคร สามารถจองได้ด้วยตนเองเช่นกันที่เว็บไซต์ www.tabienrod.com ประกอบด้วย รถเก๋ง รถกระบะ 4 ประตู รถตู้ และรถกระบะบรรทุก ซึ่งระบบจองหมายเลขทะเบียนรถยนต์จะเปิดให้จองในวันและเวลาราชการ ตั้งแต่เวลา 10.00 - 16.00 น. และทราบผลการจองในทันที โดยหมายเลขทะเบียนที่จองได้จะไม่สามารถยกเลิกหรือเปลี่ยนแปลงเป็นชื่อผู้อื่นได้ กรณีที่จองได้แล้วแต่ไม่นํารถไปจดทะเบียนภายในเวลาที่กําหนดจะต้องรอให้พ้นระยะเวลาหลังจากจองครั้งแรกไปแล้ว 3 เดือน จึงจะสามารถนําข้อมูลรถคันเดิมไปจองเลขทะเบียนใหม่ได้ สําหรับการนํารถยนต์หรือรถจักรยานยนต์มาจดทะเบียนให้แจ้งหมายเลขที่จองได้กับเจ้าหน้าที่และดําเนินการจดทะเบียนตามขั้นตอน ซึ่งปัจจุบันการจดทะเบียนรถใหม่มีความสะดวก รวดเร็ว กรณีที่หลักฐานครบถ้วนใช้ระยะเวลาภายใน 1 วัน สามารถรับแผ่นป้ายทะเบียนรถได้ทันที ทั้งนี้การจองหมายเลขทะเบียนรถทั้งรถยนต์และรถจักรยานยนต์ของกรุงเทพมหานคร ทําได้โดยง่ายดายเพียงไม่กี่ขั้นตอนเท่านั้น และไม่ต้องเสียค่าใช้จ่ายในการจอง สามารถทําได้ด้วยตนเองโดยไม่จําเป็นต้องติดต่อผ่านบุคคลภายนอก สําหรับต่างจังหวัดติดต่อสอบถามสํานักงานขนส่งจังหวัดโดยตรง หรือสอบถามสายด่วนโทร. 1584
รัฐบาลไทย-ข่าวทำเนียบรัฐบาล-รัฐมนตรีสุริยะฯ เปิดโรงงานผลิตรถยนต์เกรท วอลล์ มอเตอร์  จ.ระยอง
วันพฤหัสบดีที่ 10 มิถุนายน 2564
รัฐมนตรีสุริยะฯ เปิดโรงงานผลิตรถยนต์เกรท วอลล์ มอเตอร์  จ.ระยอง
รัฐมนตรีว่าการกระทรวงอุตสาหกรรม เป็นประธานเปิดโรงงานผลิตรถยนต์เกรท วอลล์ มอเตอร์  จ.ระยอง
จังหวัดระยอง:วันที่9มิถุนายน2564นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมร่วมเป็นเกียรติและเป็นประธานเปิดโรงงานผลิตรถยนต์เกรทวอลล์มอเตอร์แมนูแฟคเจอริ่ง(ประเทศไทย)นิคมอุตสาหกรรมอีสเทิร์นซีบอร์ดอ.ปลวกแดงจ.ระยองโดยมีนายกฤชนนท์อัยยปัญญาเลขานุการรัฐมนตรีว่าการกระทรวงอุตสาหกรรมนายกอบชัยสังสิทธิสวัสดิ์ปลัดกระทรวงอุตสาหกรรมนายภานุวัฒน์ตริยางกูรศรีรองปลัดกระทรวงอุตสาหกรรมนายณัฐพลรังสิตพลอธิบดีกรมส่งเสริมอุตสาหกรรมนายวันชัยพนมชัยเลขาธิการสํานักงานมาตรฐานผลิตภัณฑ์อุตสาหกรรมนางสาวสุชาดาแทนทรัพย์โฆษกกระทรวงอุตสาหกรรมร่วมเปิดโรงงานและมีMr.เอลเลียตจางประธานเกรทวอลล์มอเตอร์ภูมิภาคอาเซียนให้การต้อนรับ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมกล่าวว่าในนามของกระทรวงอุตสาหกรรมมีความยินดีเป็นอย่างยิ่งที่วันนี้ได้มาเป็นประธานในพิธีเปิดโรงงานผลิตรถยนต์ของบริษัทเกรทวอลล์มอเตอร์ในจ.ระยองซึ่งเป็นโรงงานผลิตรถยนต์เต็มรูปแบบในต่างประเทศแห่งที่3ของบริษัทฯโดยมีการยกระดับระบบการผลิตให้เป็นโรงงานอัจฉริยะหรือSmart Factoryอันดับต้นๆของประเทศซึ่งสอดคล้องกับแนวทางการยกระดับอุตสาหกรรมไทยของกระทรวงอุตสาหกรรมด้วยการนําเทคโนโลยีมาใช้ให้เกิดประโยชน์อย่างสูงสุดเพื่อช่วยลดต้นทุนเพิ่มขีดความสามารถในการแข่งขันในระดับโลกและเพื่อเพิ่มประสิทธิภาพและประสิทธิผลในหลากหลายมิติ
ในนามของรัฐบาลไทยขอขอบคุณบริษัทเกรทวอลล์มอเตอร์ผู้ผลิตรถยนต์อเนกประสงค์(SUV)และรถปิกอัพรายใหญ่ที่สุดของประเทศจีนซึ่งมีจุดแข็งในด้านเทคโนโลยีและนวัตกรรมที่ได้มีการลงทุนสร้างฐานการผลิตรถยนต์ไฟฟ้าเพื่อใช้ประเทศไทยเป็นศูนย์กลางการผลิตและส่งออกรถยนต์นั่งและรถปิกอัพทั้งประเภทไฮบริด(HEV)ปลั๊กอินไฮบริด(PHEV)และรถยนต์ไฟฟ้า(BEV)ไปยังประเทศในภูมิภาคอาเซียนออสเตรเลียและแอฟริกาใต้สิ่งนี้แสดงให้เห็นถึงความมั่นใจในศักยภาพของอุตสาหกรรมยานยนต์และชิ้นส่วนยานยนต์ของไทยซึ่งเป็นประเทศผู้ผลิตรถยนต์อันดับที่11ของโลกอันดับที่5ของเอเชียและอันดับ1ของอาเซียนรวมทั้งความเชื่อมั่นต่อนโยบายการพัฒนาอุตสาหกรรมยานยนต์ของรัฐบาล
ซึ่งตลอดช่วงเวลา4-5 ปีที่ผ่านมารัฐบาลและคณะกรรมการนโยบายยานยนต์ไฟฟ้าแห่งชาติได้พยายามขับเคลื่อนให้ภาคอุตสาหกรรมยานยนต์ไทยปรับเปลี่ยนจากการเป็นฐานการผลิตยานยนต์เครื่องยนต์สันดาปภายใน(ICE)ไปสู่การเป็นฐานการผลิตยานยนต์ไฟฟ้าตามทิศทางการพัฒนาเทคโนโลยียานยนต์ของโลกโดยมั่นใจว่าบริษัทเกรทวอลล์มอเตอร์จะเป็นส่วนสําคัญที่ช่วยสนับสนุนให้รัฐบาลสามารถบรรลุวิสัยทัศน์เป้าหมายการผลิตและการใช้ยานยนต์ไฟฟ้าในปี2030 (หรือปีพ.ศ. 2573)ตามที่คณะกรรมการนโยบายยานยนต์ไฟฟ้าแห่งชาติได้ตั้งไว้
#รัฐมนตรีว่าการกระทรวงอุตสาหกรรม#ปลัดกระทรวงอุตสาหกรรม#กระทรวงอุตสาหกรรม#industryprmoi #เกรทวอลล์มอเตอร์#GWM
รัฐบาลไทย-ข่าวทำเนียบรัฐบาล-รมว.ยุติธรรม กำชับราชทัณฑ์รีบกระจายวัคซีนโควิด เน้น 38 เรือนจำพื้นที่สีแดงก่อน แล้วกระจายไปคุกใหญ่ต่างจังหวัด หวังสกัดโรคลดการสูญเสีย เพิ่มความเชื่อมั่น-ปลอดภัย
วันพฤหัสบดีที่ 10 มิถุนายน 2564
รมว.ยุติธรรม กําชับราชทัณฑ์รีบกระจายวัคซีนโควิด เน้น 38 เรือนจําพื้นที่สีแดงก่อน แล้วกระจายไปคุกใหญ่ต่างจังหวัด หวังสกัดโรคลดการสูญเสีย เพิ่มความเชื่อมั่น-ปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กําชับกรมราชทัณฑ์ เร่งกระจายไปยังเรือนจําปลอดเชื้อในพื้นที่สีแดง 38 แห่ง แล้วกระจายไปเรือนจําใหญ่ต่างจังหวัด  เพื่อไม่ให้เกิดการติดขัด พร้อมย้ําอย่าให้วัคซีนเหลือ ต้องเร่งแจกจ่ายให้หมด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้กําชับในที่ประชุมผู้บริหารกระทรวงยุติธรรม เรื่องวัคซีนโควิด-19 ที่ได้รับจากกรมควบคุมโรค ให้กรมราชทัณฑ์เร่งกระจายไปยังเรือนจําปลอดเชื้อในพื้นที่สีแดง 38 แห่ง ฉีดรอบแรกให้ครบทั้งหมด แล้วรายงานให้ กรมควบคุมโรครับทราบตามข้อมูลจริง ซึ่งไม่ใช่แค่กรมราชทัณฑ์อย่างเดียวเท่านั้น แต่กรมอื่นๆ ต้องทําให้ตรงตามระเบียบเช่นเดียวกันเพื่อให้วัคซีนเข็มที่สองมาตรงตามเวลา ไม่ให้เสียของ ในส่วนของพื้นที่ต่างจังหวัดผู้บริหารทั้ง 10 เขต ขอให้เลือกเรือนจําใหญ่ไปฉีดก่อน เพื่อไม่ให้เกิดการระบาดเป็นคลัสเตอร์ใหญ่ เพราะในเรือนจํามีสภาพที่แออัดป้องกันได้ยาก หลังจากนั้นให้เลือกเรือนจําที่มีขนาดรองลงมา เพื่อไม่ให้เกิดการติดขัด และวันนี้ในกรมอย่าให้วัคซีนเหลือ ต้องเร่งแจกจ่ายให้หมด เก็บไว้เพียงจํานวนสํารองฉุกเฉินเท่านั้น เราต้องเร่งฉีดวัคซีนให้ผู้ต้องขังทั้งหมด รวมถึงเจ้าหน้าที่ด้วย
"ไม่ว่าทางกรมควบคุมโรคจะจัดสรรให้เรามาเท่าไร เราต้องเร่งกระจายวัคซีนไปให้ทันที อย่าเก็บไว้เยอะเอาแค่สํารองเผื่อฉุกเฉินพอ โดยเร่งให้เรือนจําในพื้นที่เสี่ยงก่อน จากนั้นค่อยๆ ส่งไปยังเรือนจําใหญ่ และตามด้วยเรือนจําเล็กในพื้นที่สีขาว ซึ่งเราต้องเร่งการฉีดวัคซีนเข็มแรกให้ครบทั้งหมด การลงทะเบียนและส่งรายชื่อต้องทําให้ถูกต้องครบถ้วนตามกระบวนการ อย่าให้ตกหล่น เพื่อลดการแพร่ระบาดในเรือนจํา ซึ่งจะทําให้เกิดความเชื่อมั่น ลดการสูญเสียทั้งชีวิตและงบประมาณ และเป็นการปฏิบัติตามสิทธิมนุษยชนด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-นฤมล ขานรับนโยบายรัฐบาลดิจิทัล ปรับกฎ ระเบียบ การรับรองหลักสูตร
วันพฤหัสบดีที่ 10 มิถุนายน 2564
นฤมล ขานรับนโยบายรัฐบาลดิจิทัล ปรับกฎ ระเบียบ การรับรองหลักสูตร
- -
วันที่ 10 มิถุนายน 2564 ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กระทรวงแรงงาน โดยกรมพัฒนาฝีมือแรงงาน (กพร.) ออกประกาศคณะกรรมการส่งเสริมการพัฒนาฝีมือแรงงาน เรื่อง หลักเกณฑ์ วิธีการ และเงื่อนไขในการให้ความเห็นชอบหลักสูตร ช่วยเหลือสถานประกอบกิจการ จัดฝึกอบรมแบบ E-Training สามารถยื่นรับรองหลักสูตรได้ ขานรับนโยบายรัฐบาล ปรับปรุงกฎหมายและระเบียบ เพื่อรองรับและสนับสนุนการพัฒนาสู่รัฐบาลดิจิทัล
ศาสตราจารย์ นฤมล กล่าวว่า ได้รับทราบการออกประกาศคณะกรรมการส่งเสริมการพัฒนาฝีมือแรงงาน เกี่ยวกับหลักเกณฑ์ วิธีการ และเงื่อนไขในการให้ความเห็นชอบหลักสูตรการฝึกอบรมฝีมือแรงงาน แบบ E-Training เพื่อช่วยเหลือสถานประกอบกิจการ ที่อยู่ในข่ายบังคับต้องปฏิบัติตาม พ.ร.บ.ส่งเสริมการพัฒนาฝีมือแรงงาน พ.ศ. 2545 และแก้ไขเพิ่มเติม ฉบับที่ 2 พ.ศ. 2557 ซึ่งได้รับผลกระทบจากการแพร่ระบาดของเชื้อไวรัสโควิด-19 ไม่สามารถจัดฝึกอบรมแบบฝึกในห้องเรียนได้ จึงปรับปรุงกฎระเบียบให้สอดคล้องกับสถานการณ์ปัจจุบัน จากเดิมกําหนดให้สถานประกอบกิจการต้องดําเนินการฝึกในห้องเรียนเท่านั้น จึงจะพิจารณารับรองหลักสูตร ได้ปรับปรุงแก้ไข ให้สามารถรับรองหลักสูตรการฝึกอบรมแบบออนไลน์ได้ด้วย ภายใต้เงื่อนไขที่คณะกรรมการส่งเสริมฯ กําหนด เช่น ผู้เข้าอบรมต้องไม่เกิน 30 คน เป็นการบรรยายด้วยวิธีการฝึกอบรมทางไกลผ่านสื่ออิเล็กทรอนิกส์ (E-Training) ที่สามารถโต้ตอบได้ระหว่างวิทยากรและผู้เข้าอบรม เป็นต้น
รมช.แรงงาน กล่าวต่อว่า การแก้ไขปรับปรุงระเบียบดังกล่าว เป็นการดําเนินงานตามนโยบายของรัฐบาล ภายใต้การนําของพลเอกประยุทธ์ จันทร์โอชา นายกรัฐมนตรี ที่ได้สั่งการให้ทุกหน่วยงานไปพิจารณาดําเนินการปรับปรุงกฎหมายและระเบียบต่างๆ ของหน่วยงาน ให้สามารถรองรับและสนับสนุนการพัฒนาไปสู่รัฐบาลดิจิทัล ซึ่งเทคโนโลยีดิจิทัลจะเข้ามาเกี่ยวข้องกับการทํางานในทุกๆ ด้าน ดังนั้น กรมพัฒนาฝีมือแรงงาน กระทรวงแรงงาน ในฐานะหน่วยงานหลักด้านการพัฒนาทักษะฝีมือ ต้องพัฒนาและปรับปรุง ทั้งระบบการให้บริการ และกฎ ระเบียบต่างๆ ที่อาจส่งผลให้การทํางานขับเคลื่อนได้ช้า เกิดความคล่องตัวให้มากขึ้น
นอกจาก การปรับปรุงการรับรองหลักสูตรแบบ E-Training ได้แล้ว ยังสามารถยื่นรับรองหลักสูตรการฝึกผ่านระบบ E-Service ได้ด้วย โดยเจ้าหน้าที่ของสถานประกอบกิจการไม่ต้องเดินทาง ช่วยประหยัดเวลาและค่าใช้จ่าย รวมถึงสามารถตรวจสอบหรือติดตามสถานะการพิจารณา บนโทรศัพท์เคลื่อนที่ผ่านแอพพลิเคชั่น “DSD application” ได้อีกด้วย เป็นการพัฒนาระบบการให้บริการ เพื่ออํานวยความสะดวกแก่สถานประกอบกิจการ และประชาชนทั่วไป ที่ต้องการติดต่อสอบถาม หรือติดตามข้อมูลข่าวสารของกรมพัฒนาฝีมือแรงงาน ได้รับบริการที่สะดวดและรวดเร็วมากขึ้น
“เชื่อมั่นว่าการพัฒนาระบบเพื่อบริการประชาชน จะพัฒนาต่อไปอย่างต่อเนื่อง ซึ่งหน่วยงานในสังกัดกระทรวงแรงงาน มีช่องทางการติดต่อสื่อสารที่สามารถอํานวยความสะดวกแก่ประชาชน หลากหลายช่องทางเช่น สมัครฝึกอบรม ผ่านเว็บไซต์ www.dsd.go.th หรือผ่าน DSD application หรือ สมัครงาน ผ่านเว็บไซต์https://smartjob.doe.go.th/ เป็นต้น อย่างไรก็ตามยังสามารถสอบถามเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร กรมพัฒนาฝีมือแรงงาน 022454035” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-เตรียมความพร้อมการประชุมคณะทำงานด้านการเกษตรของอนุภูมิภาคลุ่มแม่น้ำโขง
วันพฤหัสบดีที่ 10 มิถุนายน 2564
เตรียมความพร้อมการประชุมคณะทํางานด้านการเกษตรของอนุภูมิภาคลุ่มแม่น้ําโขง
​กระทรวงเกษตรฯ จัดประชุมเชิงปฏิบัติเตรียมความพร้อมการประชุมคณะทํางานด้านการเกษตรของอนุภูมิภาคลุ่มแม่น้ําโขง เดือนกรกฎาคมนี้
เมื่อวันที่ 10 มิถุนายน 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ในฐานะ National Coordinator ของไทย ได้กล่าวเปิดการประชุมเชิงปฏิบัติการ (Inception Workshop) ภายใต้ TA 9916-REG: Greater Mekong Subregion (GMS) Sustainable Agriculture and Food Security Program (SAFSP) Sustainable Agriculture and Food Security Program ของอนุภูมิภาคลุ่มแม่น้ําโขง (GMS) ซึ่งไทยจะเป็นเจ้าภาพจัดการประชุมคณะทํางานด้านการเกษตรของอนุภูมิภาคลุ่มแม่น้ําโขง (GMS Working Group on Agriculture) ในช่วงต้นเดือนกรกฎาคม 2564 นี้
โดยรองปลัดกระทรวงเกษตรและสหกรณ์ ได้เน้นย้ําถึงความสําคัญของมาตรฐานความปลอดภัยและคุณภาพของสินค้าเกษตรและอาหาร ตลอดจนความสําคัญของน้ําและดินเพื่อยกระดับความมั่นคงด้านอาหาร ซึ่งเป็นตัวขับเคลื่อนที่สําคัญในการบรรลุเป้าหมายการพัฒนาที่ยั่งยืน (SDGs) ขององค์การสหประชาชาติ โดยการทําการเกษตรอย่างยั่งยืนและเพิ่มความมั่นคงทางอาหารสําหรับ SAFSP เปรียบเสมือนการนํานโยบายไปสู่การดําเนินการหรือการปฏิบัติ ที่จะช่วยให้ทุกภาคส่วนในด้านการเกษตรสามารถรับมือกับความท้าทายในด้านการผลิต การแปรรูป และการตลาดผลิตภัณฑ์อาหารและการเกษตรสําหรับตลาดที่มีมูลค่าสูงขึ้น และเป็นจะเป็นส่วนหนึ่งในการแก้ปัญหาวิกฤตอาหารโลก ตลอดจนการจัดการโรคระบาดในพืชและสัตว์ เช่น โรค African swine fever (ASF) และ Lumpy skin disease (LSD) และโรคใบด่าง ที่กําลังระบาดอยู่ในอนุภูมิภาคในขณะนี้ จึงควรมีความร่วมมือในการจัดการการเคลื่อนย้ายสัตว์และพืชข้ามพรมแดน การวิจัยและพัฒนา ทั้งเกี่ยวกับโรคพืชและสัตว์ รวมทั้งวัคซีน และความร่วมมือในด้านอื่น ๆ รวมทั้งการบริหารจัดการในด้านที่เกี่ยวข้อง จะเป็นการป้องกันการระบาดของโรคและนําไปสู่การจัดการระบบอาหารที่ยั่งยืน
นอกจากนี้ ประเทศไทย อยู่ระหว่างการดําเนินโครงการการปรับตัวต่อการเปลี่ยนแปลงสภาพภูมิอากาศในภาคเกษตร เพื่อเพิ่มการฟื้นตัวและความยั่งยืนในพื้นที่สูง (Project on Climate Change Adaptation in Agriculture for Enhanced Recovery and Sustainability of Highlands) ณ จังหวัดน่าน ภายใต้ความช่วยเหลือทางวิชาการจากธนาคารพัฒนาเอเชีย (ADB) ได้รับการสนับสนุนงบประมาณจากยกองทุนญี่ปุ่นเพื่อลดความยากจน (Japan Fund for Poverty Reduction) มูลค่า 2 ล้านเหรียญสหรัฐ ซึ่งโครงการนี้สามารถเป็นหนึ่งในพื้นที่สาธิตสําหรับการบริหารจัดการน้าแบบเท่าทันภูมิอากาศ การจัดการดินและการเพาะปลูกที่เท่าทันภูมิอากาศ รวมถึงการใช้เทคโนโลยีสารสนเทศในการตรวจสอบย้อนกลับผลิตภัณฑ์เกษตรอินทรีย์
“ประเทศไทยยินดีที่จะแบ่งปันและแลกเปลี่ยนประสบการณ์ดังกล่าวกับประเทศสมาชิก โดยเฉพาะอย่างยิ่งในโครงการดังกล่าวของไทย ซึ่งจะเป็นประโยชน์อย่างยิ่งต่อระบบอาหารของโลก โดยจะนําเสนอเรื่องนี้ต่อที่ประชุมการประชุมสุดยอดผู้นําระบบอาหารโลก ที่มีนายกรัฐมนตรีของไทยเข้าร่วมประชุม” รองปลัดกระทรวงเกษตรและสหกรณ์ กล่าว.
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ขยาย 4 ช่องจราจร ทล.212 สายนครพนม - อ.ท่าอุเทน แล้วเสร็จ
วันพฤหัสบดีที่ 10 มิถุนายน 2564
กรมทางหลวง กระทรวงคมนาคม ขยาย 4 ช่องจราจร ทล.212 สายนครพนม - อ.ท่าอุเทน แล้วเสร็จ
เพิ่มศักยภาพการคมนาคมขนส่งไทย - สปป.ลาว
กรมทางหลวง (ทล.) กระทรวงคมนาคม โดย สํานักก่อสร้างทางที่ 2 ดําเนินโครงการก่อสร้างขยาย ทล. 212 สายนครพนม - อ.ท่าอุเทน จ.นครพนม ระยะทาง 18.8 กิโลเมตร แล้วเสร็จ เพิ่มศักยภาพการคมนาคมขนส่งระหว่างประเทศไทย - สาธารณรัฐประชาธิปไตยประชาชนลาว (สปป.ลาว) ทางหลวงสายนี้เป็นทางหลวงสายรอง เริ่มต้นที่ อ.เมือง จ.หนองคาย เป็นเส้นทางเชื่อมโยงไปสู่ จ.บึงกาฬ นครพนม มุกดาหาร อํานาจเจริญ และอุบลราชธานี รวมระยะทาง 580.375 กิโลเมตร
สําหรับสายนครพนม - อ.ท่าอุเทน เป็นทางหลวงที่อยู่ในพื้นที่ จ.นครพนม เป็นเส้นทางเลียบฝั่งแม่น้ําโขงเชื่อมโยงการคมนาคมระหว่างไทย - สปป.ลาว เพื่อสนับสนุนด้านอุตสาหกรรมการลงทุน การค้าชายแดน การขนส่ง และการท่องเที่ยว ซึ่งปัจจุบันมีปริมาณการจราจรเพิ่มมากขึ้นอย่างต่อเนื่อง และเพื่ออํานวยความสะดวกในการเดินทางให้กับประชาชน ทล. จึงดําเนินการก่อสร้างขยายทางหลวงสายดังกล่าว ระหว่าง กม. ที่ 284+571 ถึง กม. ที่ 303+424 ขยายจากเดิมขนาด 2 ช่องจราจร เป็น 4 ช่องจราจรไป - กลับ กว้างช่องละ 3.5 เมตร ไหล่ทางด้านนอก กว้าง 2.5 เมตร ผิวทางแอสฟัลท์คอนกรีต และก่อสร้างศาลาทางหลวงเพื่อให้ประชาชนใช้หลบแดดหลบฝน ระหว่างรอรถโดยสาร จํานวน 22 แห่ง รวมงานติดตั้งสัญญาณไฟจราจรและงานติดตั้งไฟฟ้าแสงสว่างตลอดเส้นทาง ใช้งบประมาณก่อสร้าง 644,155,495 บาท
ทั้งนี้เมื่อโครงการแล้วเสร็จจะช่วยให้การคมนาคมขนส่งมีความสะดวก รวดเร็ว และปลอดภัย ส่งเสริมคุณภาพชีวิต เศรษฐกิจ และสังคมของจังหวัดนครพนม เพิ่มศักยภาพในการเชื่อมโยงกับกลุ่มสมาชิกอาเซียน และสนับสนุนการพัฒนาด้านเศษฐกิจพิเศษของประเทศเพิ่มขึ้น
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจฯ เผยผู้ติดเชื้อสะสมทั้งหมดหายป่วยแล้ว เร่งเดินหน้าค้นหาเชิงรุกทุกหน่วยอย่างต่อเนื่อง ล่าสุดพบเยาวชนติดเชื้อเพิ่ม 3 ราย พร้อมดำเนินการตามมาตรฐาน SOP อย่างเคร่งครัด
วันพฤหัสบดีที่ 10 มิถุนายน 2564
กระทรวงยุติธรรม โดยกรมพินิจฯ เผยผู้ติดเชื้อสะสมทั้งหมดหายป่วยแล้ว เร่งเดินหน้าค้นหาเชิงรุกทุกหน่วยอย่างต่อเนื่อง ล่าสุดพบเยาวชนติดเชื้อเพิ่ม 3 ราย พร้อมดําเนินการตามมาตรฐาน SOP อย่างเคร่งครัด
พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เผย พบเยาวชนติดเชื้อเพิ่ม 3 ราย พร้อมประสานหน่วยงานที่เกี่ยวข้องดําเนินการตามมาตรฐาน SOP อย่างเคร่งครัด เชื่อยังสามารถรับมือได้
พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า ตามที่นายสมศักดิ์ เทพสุทิน รัฐมนตรีว่าการกระทรวงยุติธรรม ได้มีข้อสั่งการให้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นผู้อํานวยการศูนย์ฯ เพื่อติดตามการป้องกันและแก้ไขสถานการณ์การแพร่ระบาดฯ ให้เป็นไปตามแนวทางและมาตรฐานเดียวกัน และสามารถแก้ไขสถานการณ์ได้อย่างรวดเร็วนั้น ทั้งนี้กรมพินิจฯ ได้ปฏิบัติตามมาตรฐาน Standard Operating Procedure (SOP) ที่กระทรวงยุติธรรมกําหนดอย่างเคร่งครัด พร้อมสั่งการให้หน่วยงานในสังกัด ได้แก่ สถานพินิจฯ และศูนย์ฝึกและอบรมฯ ตลอดจนหน่วยบริการทั้งหมดทั่วประเทศดําเนินการตามมาตรฐานดังกล่าว
เบื้องต้นจากการรายงานสถิติสถานการณ์ประจําวันพบว่า จํานวนผู้ติดเชื้อสะสมของกรมพินิจฯ ทั้งหมดรักษาหายแล้ว ซึ่งเป็นเด็กและเยาวชนและเจ้าหน้าที่จากศูนย์ฝึกและอบรมฯ ยะลา และสถานพินิจฯ นราธิวาส รวมทั้งสิ้น 87 ราย และขณะนี้อยู่ในระหว่างการกักตัวเพื่อเฝ้าระวังและสังเกตอาการต่อไป อย่างไรก็ตามกรมพินิจฯ ได้ดําเนินการตรวจหาเชื้อ (SWAB) เชิงรุกเพิ่มเติม ล่าสุดเมื่อวันที่ 9 มิถุนายน 2564 พบเยาวชนติดเชื้อเพิ่ม 3 รายจากศูนย์ฝึกและอบรมฯ พระนครศรีอยุธยา และอีก 1 ราย เป็นเจ้าหน้าที่ที่ปฏิบัติงานอยู่ในส่วนกลาง (อาคารกระทรวงยุติธรรม ถนนแจ้งวัฒนะ) ทั้งนี้ได้ประสานหน่วยงานที่เกี่ยวข้องและดําเนินการตามมาตรฐาน SOP แล้ว
“กรมพินิจฯ ได้มีการจัดตั้ง ‘ศูนย์ D-HUB’ ขึ้น เพื่อเป็นศูนย์ให้คําปรึกษาในการรับเรื่องราวและประสานส่งต่อการช่วยเหลือเด็กและเยาวชนที่ประสบปัญหาภายหลังปล่อยตัว รวมถึงได้ทําการชี้แจงสร้างความเข้าใจกับเจ้าหน้าที่ในเรื่องการบริหารจัดการป้องกันและเฝ้าระวังการแพร่ระบาดของโรคฯ ในสถานการณ์ฉุกเฉิน พร้อมทั้งได้กําชับให้เจ้าหน้าที่ทุกคนดูแลตัวเองและบุคคลใกล้ชิดในครอบครัวให้รักษาวินัยในตนเองโดยเฉพาะการเว้นระยะห่างทางสังคม และการเดินทางออกนอกสถานที่ไปยังพื้นที่เสี่ยงต่างๆ ตลอดจนเน้นย้ําให้ทุกหน่วยเดินหน้าตรวจหาเชื้อทั้งเด็กและเยาวชนรวมถึงเจ้าหน้าที่ให้ครบทุกหน่วยและรายงานผลมายังกรมทุกวัน พร้อมเก็บสถิติการฉีดวัคซีนของเจ้าหน้าที่ทุกคนเพื่อลดความเสี่ยงต่อการแพร่ระบาดของโรคโควิด-19 ในสถานที่ควบคุมต่อไป” พ.ต.ท. วรรณพงษ์ กล่าว
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ สั่งหน่วยงานที่เกี่ยวข้องเตรียมแผนรองรับป้องกันน้ำท่วมพื้นที่ กทม.
วันพฤหัสบดีที่ 10 มิถุนายน 2564
รองนายกรัฐมนตรี พลเอก ประวิตรฯ สั่งหน่วยงานที่เกี่ยวข้องเตรียมแผนรองรับป้องกันน้ําท่วมพื้นที่ กทม.
รองนายกรัฐมนตรี พลเอก ประวิตรฯ สั่งหน่วยงานที่เกี่ยวข้องเตรียมแผนรองรับป้องกันน้ําท่วมพื้นที่กรุงเทพมหานคร
วันนี้ (10 มิถุนายน 2564) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการบริหาร พัฒนา อนุรักษ์ และฟื้นฟูคลองแสนแสบ ครั้งที่ 3/2564 โดยมีหน่วยงานที่เกี่ยวข้องเข้าร่วมประชุมผ่านระบบการประชุมทางไกล Video Conference ในวันนี้ ที่ประชุมมีมติรับทราบความก้าวหน้าการเสนอแผนปฏิบัติการพัฒนา ฟื้นฟูสภาพแวดล้อมคลองแสนแสบและแผนงานการประชาสัมพันธ์สร้างการรับรู้ความก้าวหน้าการดําเนินงานเพื่อนําเสนอแก่คณะรัฐมนตรีต่อไป ขณะเดียวกัน ที่ประชุมยังมีมติเห็นชอบการเตรียมการรองรับน้ําในฤดูฝนในพื้นที่คลองแสนแสบ โดยกรุงเทพมหานครร่วมกับกรมชลประทานวางแผนการบริหารจัดการน้ําผ่านแผนเผชิญเหตุและแนวทางป้องกันอุกทภัย ด้วยวิธีการเบี่ยงปริมาณน้ําหลากไม่ให้เข้าเขตพื้นที่กรุงเทพมหานครโดยการใช้วิธีคลองแนวขวาง ในโอกาสนี้ รองนายกรัฐมนตรีย้ําให้หน่วยงานที่เกี่ยวข้องเร่งดําเนินการเตรียมความพร้อมในการบริหารจัดการน้ําช่วงฤดูฝนประจําปี 2564 โดยเฉพาะการระบายน้ําในพื้นที่กรุงเทพมหานคร เพื่อไม่ให้ส่งผลกระทบต่อประชาชน
ทั้งนี้ ที่ประชุมได้มีมติเห็นชอบรายงานผลการดําเนินการบริหาร พัฒนา อนุรักษ์ และฟื้นฟูคลองแสนแสบ พร้อมปัญหา อุปสรรค และแนวทางแก้ไข จํานวน 7 หน่วยงาน ประกอบไปด้วย กรุงเทพมหานคร กรมธนารักษ์ กรมควบคุมมลพิษ กรมโรงงานอุตสาหกรรม กรมเจ้าท่า กรมชลประทาน และกรมโยธาธิการและผังเมือง โดยรองนายกรัฐมนตรีกําชับให้ทุกหน่วยงานเร่งดําเนินการตามอํานาจหน้าที่ให้เป็นไปตามแผนและระยะเวลาที่กําหนด พร้อมให้มีการประชาสัมพันธ์สร้างการรับรู้แก่ประชาชนถึงความคืบหน้าในการบริหาร พัฒนา อนุรักษ์ และฟื้นฟูคลองแสนแสบ อาทิ การบังคับใช้กฎหมายที่เกี่ยวข้องกับมลพิษทางน้ํา การปรับปรุงภูมิทัศน์ริมคลอง การจัดการจรราจรทางน้ําให้ปลอดภัยไร้มลพิษทางเสียงและกลิ่น เพื่อให้ทุกภาคส่วนมีส่วนร่วมกันพัฒนาคลองแสนแสบอีกด้วย
..................
กลุ่มประชาสัมพันธ์และเผยแพร่ สํานักโฆษก